Nort di Saliña

Nort di Saliña òf Nort'i Saliña ta un bario di Kralendijk, kapital di Boneiru.
E bario ta situá panort di Kralendijk (Playa), i ta un di e barionan mas grandi di e isla. E kayanan den e bario ta hiba nòmber di un tribu indjan; algun ehempel ta Kaya Seminole, Kaya Sioux, Kaya Azteca, Kaya Maya, Kaya Karibe.

Nort di Saliña tin dos klup di futbol: Estrellas i Young Boys.

 Historia 
Nort di Saliña tabata yama tambe 'Kunuku Bieu' na 1866, su nòmber original ku ainda ta wòrdu usa. E pueblonan rònt di Kralendijk a krese te topa otro i awendia ta wòrdu konsiderá komo bario. Den époka di WIC Nort di Saliña tabata un lugá di eksilio pa e kabes di tribunan indjan di Nort Amérika prosedente di Hulanda Nobo (Nieuw Nederland). Te dia di awe e bario konosé varios residente ku apariensia indjan, kendenan ku orguyo ta profila nan mes pa ku nan desendensia indjan. E tabata un lugẚ unda tambe oropeo a establesé i huntu ku e indjannan tabata forma un komunidat será, den kual tabata difisil pa drenta komo outsider. Aki tambe e bida di kunuku i di laman tabata dominante. Banda di otro ofishi, piskadó, marinero i kunukero tabata forma e base di e entrada di e pueblo. E habitantenan tabata konosí tambe komo karbonero i tabata konta ku algun doño di boto.Sin kosecha no tin simadan. Kuadro maneho di kultura Boneiru. Beleidsnota cultuur Bonaire, Oleana, R. Kralendijk, 2010. Blz.15 

Category:Boneiru